
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 7Ps/6/2025 8825201243 26. 08. 2025 JUDr. Martina Melníková ECLI:SK:OSVT:2025:8825201243.2
Uznesenie Okresný súd Vranov nad Topľou v právnej veci opatrovanca A. B., nar. XX.XX.XXXX, trvale bytom C. XXX/X, D. E. F., na návrh opatrovníčky: B. B., nar. XX.XX.XXXX, trvale bytom C. XXX/X, D. E. F., o návrhu na zmenu opatrovníka, takto rozhodol: I. Konanie z a s t a v u j e. II. Žiaden z účastníkov n e m á nárok na náhradu trov konania. odôvodnenie: 1. Navrhovateľka, zároveň opatrovníčka sa podaným návrhom domáhala zmeny opatrovníka pre opatrovanca - jej syna A. B., nar. XX.XX.XXXX. 2. Pred konaním vo veci samej, a teda aj pred doručením návrhu posudzovanej osobe, na informatívnom výsluchu navrhovateľka svoj návrh na zmenu opatrovníka zobrala späť. 3. Podľa § 29 ods. 1 zákona č. 161/2015 Z. z. Civilného mimosporového poriadku (ďalej len ,,CMP“), navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. 4. V zmysle § 29 ods. 2 CMP, súd konanie nezastaví, ak sa mohlo začať aj bez návrhu a je potrebné v konaní pokračovať. 5. V zmysle § 29 ods. 3 CMP, súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 6. Podľa čl. 12 CMP, súd postupuje v konaní tak, aby vec bola čo najrýchlejšie prejednaná a rozhodnutá, predchádza zbytočným prieťahom, koná hospodárne a bez zbytočného a neprimeraného zaťažovania účastníkov konania a iných osôb. 7. Podľa § 52 CMP, žiaden z účastníkov nemá nárok na náhradu trov konania, ak tento zákon neustanovuje inak. 8. Vzhľadom na to, že navrhovateľka zobrala svoj návrh späť, pričom samotný návrh nebol doručený opatrovancovi, v súlade so zásadou hospodárnosti ( § 12 CMP ) bez doručenia späťvzatia návrhu účastníkom na vyjadrenie súd konanie zastavil.
9. O trovách konania súd rozhodol tak, že žiaden z účastníkom nemá nárok na náhradu trov konania ako to ustanovuje § 52 CMP, nakoľko súd nezistil dôvody, pre ktoré by mal účastníkom nárok na náhradu trov konania priznať. 10. Vzhľadom k vyššie uvedenému súd rozhodol tak ako je uvedené vo výrokovej časti tohto uznesenia. Poučenie: Proti tomuto uzneseniu možno podať odvolanie písomne v lehote 15 dní odo dňa jeho doručenia na Okresnom súde vo Vranove nad Topľou. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje na nesprávne (odvolacie dôvody) a čoho sa odvolateľ domáha( odvolací návrh ). Odvolacie dôvody možno meniť a dopĺňať až do rozhodnutia o odvolaní.

